സെന്റ് ജോസഫ് ഹോംസ് ഓണക്കിറ്റുകള് നല്കി കുണ്ടറ: വലിയ വിള ഫൗണ്ടേഷന്റെ ചാരിറ്റി പ്രവര്ത്തനങ്ങളുടെ ഭാഗമായ സെന്റ് ജോസഫ് ഹോംസിന്റേയും സെന്റ് ജോസഫ് സ്കൂളുകളുടേയും ആഭിമുഖ്യത്തില് കോവിഡ് മഹാമാരി പിടിമുറിക്കിയ ഓണക്കാലത്ത് സാമ്ബത്തിക ബുദ്ധിമുട്ടുകളാ ലും മാറാവ്യാധികളാലും ദുരിതമനുഭവിക്കുന്ന പേരയം കിഴക്കേ കല്ലട ഗ്രാമ പഞ്ചായത്തുകളിലെ 60 കുടുബംഗങ്ങള്ക്ക് ഭക്ഷ്യ സാധനങ്ങളും ഓണപ്പുടവയും വിതരണം ചെയ്തു. പേരയം ഗ്രാമപഞ്ചായത്തിലെ കുമ്ബളം സെന്റ് ജോസഫ് ഇന്റര്നാഷണല് അക്കാദമിയില് നടന്ന ചടങ്ങില് സഹജീവികള്ക്ക് ഒരു കരുതല് എന്ന കാരുണ്യ പ്രവര്ത്തനത്തിന്റെ ഭാഗമായ ഓണക്കിറ്റ് വിതരണം പേരയം പഞ്ചായത്ത് പ്രസിഡന്റ് അനീഷ് പടപ്പക്കര ഉദ്ഘാടനം ചെയ്തു. സെന്റ് ജോസഫ് ഹോംസ് ചെയര്മാന് ഡോ. ജോസഫ് ഡി ഫെര്ണാണ്ടസ് അധ്യക്ഷത വഹിച്ചു. പഞ്ചായത്ത് അംഗങ്ങള്, സെക്രട്ടറി സ്മിത രാജന്, സെന്റ് ജോസഫ് ഹോംസ് അംഗങ്ങള് എന്നിവര് പങ്കെടുത്തു. ഈസ്റ്റ് കല്ലട പഞ്ചായത്തിലെ ഓണക്കിറ്റ് വിതരണം ചിറ്റുമല സെന്റ് ജോസഫ് ഇന്റര്നാഷണല് സ്കൂളില് നടന്ന ചടങ്ങില് കിഴക്കേകല്ലട ഗ്രാമപഞ്ചായത്ത് പ്രസിഡന്റ് ഉമാദേവി അമ്മ ഉദ്ഘാടനം ചെയ്തു. ചെയര്മാന് ഡോ.ജോസഫ് ഡി ഫെര്ണാണ്ടസ് ഏവര്ക്കും ഓണാശംസകള് നേര്ന്നു.